ai4bharat/Pralekha huggingface dataset:
रसायन आणि खते मंत्रालय
श्री मांडविया यांनी 5 खत संयत्रांच्या पुनरुज्जीवन प्रगतीचा घेतला आढावा
रामगुंडम प्रकल्पातून सप्टेंबर 2020 पासून तर गोरखपूर, बरौनी आणि सिंद्री प्रकल्पातून मे 2021 पासून उत्पादन अपेक्षित
पाच प्रकल्पांची कामे पूर्ण करण्यासाठी शक्य ती सर्व पावले उचलण्याचे श्री मांडवीया यांचे निर्देश
नवी दिल्ली, 12 जून 2020
केंद्रीय रसायन आणि खत राज्यमंत्री मनसुख मंडविया यांनी आज खत विभागातील अधिकाऱ्यांसोबत एक आढावा बैठक घेतली. व्हिडिओ कॉन्फरन्सिंगद्वारे घेतलेल्या या बैठकीत त्यांनी 5 खत संयंत्रांच्या पुनरुज्जीवन प्रक्रियेच्या प्रगतीचा आढावा घेतला.
यात हिंदुस्तान उर्वरक रसायन लिमिटेड , गोरखपुर, बरौनी आणि सिंद्री; रामगुंडम फर्टिलायझर्स अँड केमिकल लिमिटेड  आणि तालचेर फर्टिलायझर्स लिमिटेड  यांचा समावेश होता. या खत संयंत्रांच्या पुनरुज्जीवनाचे काम करणाऱ्या HURL, RFCL आणि TFL मधील ज्येष्ठ अधिकारी या बैठकीला उपस्थित होते.
खत संयंत्रांच्या प्रत्यक्ष आणि वित्तीय प्रगतीचा आढावा घेताना मांडवीय यांनी संबंधित अधिकाऱ्यांना हे प्रकल्प लवकर पूर्ण करण्यासाठी आवश्यक ती सर्व पावले उचलण्याचे निर्देश दिले.
रामगुंडम फर्टिलायझर्स अँड केमिकल लिमिटेडने 99.53 % काम पूर्ण केल्याची माहिती यावेळी मंत्रीमहोदयांना देण्यात आली. मात्र Covid-19 मुळे काही लहान भागांचे काम पूर्ण होण्यात विलंब होत आहे. सप्टेंबर 2020 अखेरपर्यंत या प्रकल्पातून युरिया उत्पादन सुरू होईल, अशी अपेक्षा आहे
तसेच गोरखपूर, सिंद्री आणि बरौनी खत संयंत्रांचे प्रत्यक्ष काम अनुक्रमे 77%, 70 % आणि 69 % इतके पूर्ण झाले आहे. गोरखपूर, बरौनी आणि सिंद्री हे प्रकल्प मे 2021 पूर्वी पूर्ण होतील, अशी अपेक्षा आहे. ओदिशा मध्ये तालचेर खत संयंत्रामध्ये प्रकल्प-पूर्व कामांना सुरुवात झाली आहे. कोवीड-19 मुळे उद्भवलेल्या परिस्थितीत सुद्धा या प्रकल्पांचे काम वेगाने सुरू असल्याची माहिती मंत्रिमहोदयांना देण्यात आली.
युरिया क्षेत्रात नव्याने गुंतवणुकीसाठी आणि या क्षेत्रात भारताला स्वयंपूर्ण करण्यासाठी केंद्र सरकारने नवीन गुंतवणूक धोरण  2012 ची घोषणा केली आहे. या धोरणाअंतर्गत केंद्र सरकार सध्या बंद असलेल्या फर्टिलायझर कॉर्पोरेशन ऑफ इंडिया लिमिटेड आणि हिंदुस्तान फर्टिलायझर कॉर्पोरेशन लिमिटेडच्या पाच संयंत्रांचे पुनरुज्जीवन करीत आहे. सार्वजनिक क्षेत्रातील ही एकके पुढीलप्रमाणे आहेत.
रामगुंडम फर्टिलायझर्स अँड केमिकल लिमिटेड 
तालचेर फर्टिलायझर्स लिमिटेड 
हिंदुस्तान उर्वरक रसायन लिमिटेडB.Gokhale/M.Pange/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 229
रस्ते वाहतूक आणि महामार्ग मंत्रालय
जगातील सर्वात प्रगत तंत्रज्ञानाचा आविष्कार असलेल्या ग्रीन हायड्रोजन फ्युएल सेलवर चालणाऱ्या  टोयोटा मिराई या इलेक्ट्रिक गाडीचे नितीन गडकरी यांनी केले लोकार्पण, देशात हरित हायड्रोजन आधारित परिसंस्था निर्माण करणे हा उद्देश असलेला भारतातील अशा प्रकारचा पहिला प्रकल्प
नवी दिल्ली, 16 मार्च 2022
जगातील सर्वात प्रगत तंत्रज्ञान असलेल्या ग्रीन हायड्रोजन फ्युएल सेल इलेक्ट्रिक व्हेईकल  टोयोटा मिराई या गाडीचे केंद्रीय रस्ते वाहतूक आणि महामार्ग मंत्री नितीन गडकरी यांनी आज नवी दिल्लीत लोकार्पण केले. केंद्रीय मंत्री हरदीप पुरी, आर के सिंह, महेंद्र नाथ पांडे, टोयोटा किर्लोस्कर मोटर लिमिटेडचे व्यवस्थापकीय संचालक मसाकाझू योशिमुरा, टिकेएम लिमिटेडचे उपाध्यक्ष विक्रम किर्लोस्कर आणि अधिकारी यावेळी उपस्थित होते.
टोयोटा किर्लोस्कर मोटर प्रा. लिमिटेड इंटरनॅशनल सेंटर फॉर ऑटोमोटिव्ह टेक्नॉलॉजी  सोबत जगातील सर्वात प्रगत फ्युएल सेल इलेक्ट्रिक व्हेईकल  टोयोटा मिराई या हायड्रोजनवर चालणाऱ्या गाडीचा, भारतीय रस्ते आणि हवामान परिस्थितीशी सुसंगत अभ्यास आणि मूल्यमापन करण्यासाठी एक पथदर्शी प्रकल्प करत आहे.
देशात हरित हायड्रोजन आणि एफसीईव्ही तंत्रज्ञानाच्या अद्वितीय उपयुक्ततेबद्दल जागरूकता निर्माण करून, हरित हायड्रोजन आधारित परिसंस्था निर्माण करणे हा उद्देश असलेला भारतातील अशा प्रकारचा पहिला प्रकल्प आहे.
जीवाश्म इंधनावरील अवलंबित्व कमी करून स्वच्छ ऊर्जा आणि पर्यावरण संरक्षणास प्रोत्साहन देणारा आणि त्याद्वारे भारताला 2047 पर्यंत 'ऊर्जेच्या बाबतीत स्वावलंबी' बनवणारा हा एक महत्त्वाचा उपक्रम आहे.
फ्युएल सेल इलेक्ट्रिक व्हेइकल , हायड्रोजनवर चालणाऱ्या सर्वोत्तम शून्य उत्सर्जन उपायांपैकी एक आहे. हे पूर्णपणे पर्यावरणपूरक आहे. गाडीच्या टेलपाईपमधून पाण्याशिवाय इतर कोणतेही उत्सर्जन यात होत नाही.
अक्षय ऊर्जा आणि मुबलक प्रमाणात उपलब्ध असलेल्या बायोमासपासून हरित हायड्रोजन तयार केला जाऊ शकतो. हरित हायड्रोजनच्या क्षमतेचा वापर करण्यासाठी तंत्रज्ञानाचा वापर आणि अवलंब, भारतासाठी भविष्यात स्वच्छ आणि परवडणारी ऊर्जा सुनिश्चित करण्यात महत्त्वाची भूमिका बजावेल.
S.Patil/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 214
संरक्षण मंत्रालय
भारताला केवळ जुळणी करणारा कारखाना बनून राहायचे नाही; ‘आत्मनिर्भरता’गाठण्यासाठी अत्याधुनिक उत्पादनांची निर्मिती करणे ही काळाची गरज : बंगळुरूमधल्या एअरो इंडिया 2023 च्या मुख्य कार्यकारी अधिकारी  यांच्या गोलमेज परिषदेत संरक्षण मंत्र्यांचे प्रतिपादन
सरकारच्या प्रयत्नांना पाठिंबा देण्यासाठी भारतीय आणि जागतिक उद्योग नेत्यांना आवाहन
नवी दिल्ली, 13 फेब्रुवारी 2023
संरक्षण क्षेत्रात संपूर्ण 'आत्मनिर्भरता' प्राप्त करण्यासाठी, विशिष्ट अशा तंत्रज्ञानाचा वापर करून देशामध्येच अत्याधुनिक उत्पादनांची रचना, विकास आणि निर्मिती करण्याच्या सरकारच्या प्रयत्नांना पाठिंबा देण्याचे आवाहन संरक्षण मंत्री राजनाथ सिंह यांनी भारतातील आणि जागतिक उद्योगातील नेत्यांना केले आहे. जेणेकरून सामायिक जागतिक शांतता आणि समृद्धी प्राप्त करणे हा हेतू ही साध्य होऊ शकेल. बेंगळुरू येथे एअरो इंडिया 2023 चा एक भाग म्हणून 13 फेब्रुवारी 2023 रोजी आयोजित केलेल्या गोलमेज परिषदेत संरक्षण मंत्र्यांनी स्थानिक आणि जागतिक मूळ उपकरण उत्पादकांच्या  70 हून अधिक मुख्य कार्यकारी अधिकाऱ्यांना  संबोधित केले.
भारताला केवळ केवळ जुळणी करणारा कारखाना बनून राहायचे नाही असे संरक्षण मंत्र्यांनी स्पष्ट केले. भारत पंतप्रधान नरेंद्र मोदी यांच्या 'मेक इन इंडिया, मेक फॉर द वर्ल्ड' या संकल्पनेतून कौशल्य आणि क्षमतांची देवाणघेवाण करण्याच्या आधारे संरक्षण आणि सुरक्षाक्षेत्रात मैत्रीपूर्ण देशांशी सहकार्यासाठी उत्सुक आहे. त्यांनी उद्योग जगतातल्या नेत्यांना आश्वस्त केले की, सरकारची दारे नवीन कल्पनांसाठी सदैव खुली आहेत आणि संरक्षण उत्पादन क्षेत्रात खाजगी क्षेत्रातील भागीदारांची ऊर्जा, उद्योजकतेबाबत त्यांनी बाळगलेले ध्येय आणि क्षमता यांचा पूर्णपणे उपयोग करण्यासाठी वचनबद्ध आहे. व्यवसायातले अडथळे दूर करण्यासाठी आणि व्यवसाय सुलभ करण्यासाठी सरकार कटिबद्ध असल्याचे ते म्हणाले.
जोमदार आणि जागतिक दर्जाच्या संरक्षण उत्पादन उद्योगाची जोपासना करण्याच्या सरकारच्या संकल्पाचा संरक्षण मंत्री राजनाथ सिंह यांनी पुनरुचार केला आणि हा उद्योग भारतीय अर्थव्यवस्थेचा प्रमुख घटक असल्याचे स्पष्ट केले. देशात व्यवसायासाठी अनुकूल वातावरण निर्माण करण्यासाठी संरक्षण मंत्रालयाने केलेल्या अनेक दूरगामी सुधारणांची त्यांनी माहिती दिली .
भूतकाळात जेव्हा आयात करणे हाच एकमेव पर्याय होता, मात्र आज स्वदेशीकरण हा भारताचा मंत्र बनला आहे, असे संरक्षण मंत्र्यांनी नमूद केले.
‘स्काय इज नॉट द लिमिट: ऑप्शन्स बियॉन्ड बाऊंडरीज’ अर्थात ‘आकाशापेक्षाही उत्तुंग : अमर्याद संधी’ या संकल्पनेवर मुख्य कार्यकारी अधिकाऱ्यांच्या या गोलमेज परिषदेचे आयोजन करण्यात आले होते.
‘मेक इन इंडिया’ मोहिमेला चालना देण्यासाठी या बैठकीत उद्योग भागीदार आणि सरकार यांच्यात सखोल चर्चा झाली. भारतात ‘इज ऑफ डुइंग बिझनेस’ वाढवणे अर्थात उद्योग स्नेही वातावरण निर्मितीला प्रोत्साहन देऊन देशांतर्गत उत्पादन वाढवण्यासाठी ओइएम  ला अनुकूल व्यासपीठ उपलब्ध करून देणे हा यामागचा उद्देश होता.
N.Chitale/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 109
आरोग्य आणि कुटुंब कल्याण मंत्रालय
कोविड 19 लसीकरणाबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 43.79 कोटींपेक्षा अधिक मात्रा पुरवण्यात आल्या
राज्ये/केंद्रशासित प्रदेश आणि खाजगी रुग्णालयांकडे अद्याप 3.20 कोटीहून अधिक मात्रा उपलब्ध
नवी दिल्ली, 22 जुलै 2021
कोविड- 19 प्रतिबंधक लसीकरणाची देशभरात व्याप्ती आणि गती वाढवण्यासाठी केंद्रसरकार कटीबद्ध आहे. कोविड-19 सार्वत्रिक लसीकरणाचा नवा टप्पा 21 जून 2021 पासून सुरु झाला. लसींची अधिक उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लस उपलब्धतेवर आधीच दृष्टीक्षेप आणि प्रवाही लस पुरवठा साखळी याद्वारे लसीकरण अभियानाला अधिक गती देण्यात आली आहे.
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. कोविड-19 लसीकरण अभियानाच्या सार्वत्रिकीकरणाच्या नव्या टप्यात केंद्र सरकार, देशातल्या लस उत्पादकांकडून उत्पादित 75 % लसी खरेदी करून त्या राज्ये आणि केंद्रशासित प्रदेशांना मोफत पुरवत आहे.
|
|
VACCINE DOSES
|
|

|
|
SUPPLIED
|
|
43,79,78,900
|
|
IN PIPELINE
|
|
7,00,000
|
|
CONSUMPTION
|
|
40,59,77,410
|
|
BALANCE AVAILABLE
|
|
3,20,01,490
केंद्र सरकारने आतापर्यंत सर्व स्त्रोताद्वारे 43.79 कोटींपेक्षा जास्त  लसींच्या मात्रा राज्ये/ केन्द्र शासित प्रदेशांना पुरवल्या आहेत.आणखी 7,00,000 मात्रा पुरवठ्याच्या मार्गावर आहेत.
आज सकाळी 8 वाजेपर्यंत उपलब्ध माहितीनुसार, वाया गेलेल्या मात्रांसह एकूण 40,59,77,410 मात्रा देण्यात आल्या आहेत.
याशिवाय लसीच्या 3.20 कोटी पेक्षा जास्त  शिल्लक आणि वापरलेल्या नाहीत अशा मात्रा राज्ये आणि केंद्र शासित प्रदेश आणि खाजगी रुग्णालयांकडे उपलब्ध आहेत.
Jaydevi PS/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
मंत्रिमंडळ
महात्मा गांधींच्या 150 व्या जयंतीनिमित्त कैद्यांना विशेष सवलती द्यायला मंत्रिमंडळाची मंजुरी
(नवी दिल्ली, 18 जुलै 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने महात्मा गांधी यांच्या 150व्या जयंतीनिमित्त कैद्यांना विशेष सवलती द्यायला मंजुरी दिली आहे.
महात्मा गांधींची 150वी जयंती साजरी करण्याचा एक भाग म्हणून पुढील गटातील कैद्यांचा विशेष सवतीसाठी विचार केला जाईल आणि तीन टप्प्यांमध्ये त्यांची सुटका केली जाईल. पहिल्या टप्प्यात 2 ऑक्टोबर 2018 रोजी  कैद्यांची सुटका केली जाईल. दुसऱ्या टप्प्यात 10 एप्रिल 2019 रोजी  तर तिसऱ्या टप्प्यात 2 ऑक्टोबर 2019 रोजी  कैद्यांची सुटका केली जाईल.
- 55 किंवा त्याहून अधिक वय असलेल्या महिला ज्यांनी त्यांच्या एकूण शिक्षेच्या 50 टक्के शिक्षेचा कालावधी पूर्ण केला आहे.
- 55 किंवा त्याहून अधिक वय असलेले तृतीयपंथीय ज्यांनी एकूण शिक्षेपैकी 50 टक्के शिक्षेचा कालावधी पूर्ण केला आहे.
- 60 वर्ष आणि त्याहून अधिक वयाचे पुरूष कैदी, ज्यांनी एकूण शिक्षेपैकी 50 टक्के शिक्षेचा कालावधी पूर्ण केला आहे.
- 70 टक्के अपंगत्व असलेले अपंग कैदी ज्यांनी एकूण शिक्षेपैकी 50 टक्के शिक्षेचा कालावधी पूर्ण केला आहे.
- दुर्धर आजार असलेले कैदी
- दोषी कैदी ज्यांनी एकूण शिक्षेच्या दोन-तृतीयांश  शिक्षा भोगली आहे.
ज्यांना फाशीची शिक्षा सुनावण्यात आली आहे किंवा त्याचे रुपांतर आजन्म तुरुंगवासात झाले आहे अशा कैद्यांना या सवलती मिळणार नाहीत. तसेच हुंडाबळी, बलात्कार, मानवी तस्करी आणि पोटा, टाडा, पॉक्सो कायद्याअंतर्गत दोषी यांना ही सवलत मिळणार नाही.
पात्र कैद्यांची सूची तयार करण्यासंदर्भात गृहमंत्रालय सर्व राज्ये/केंद्रशासित प्रदेशांना सूचना जारी करेल. याप्रकरणी लक्ष ठेवण्यासाठी राज्य सरकारे आणि केंद्रशासित प्रशासनांना समिती स्थापन करायला सांगितले जाईल. राज्य सरकार समितीच्या शिफारशी राज्यपालांना सादर करेल. त्यांची मंजुरी मिळाल्यानंतर तीन टप्प्यात कैद्यांची सुटका केली जाईल.
N.Sapre/S.Kane/P.Kor
संरक्षण मंत्रालय
भारतीय तटरक्षक दलाने ‘बिपरजॉय’ चक्रीवादळाच्या पार्श्वभूमीवर सावधगिरीच्या उपाययोजनांतर्गत गुजरातमधील ओखा येथून 50 लोकांना सुरक्षित स्थळी हलवले
नवी दिल्ली, 13 जून 2023
भारतीय तटरक्षक दलाने  13 जून 2023 रोजी ओखा, ‘बिपरजॉय’ चक्रीवादळाच्या पार्श्वभूमीवर सावधगिरीच्या उपाययोजनांतर्गत तातडीची पावले उचलत गुजरातमधील ओखा येथून 50 लोकांना सुरक्षित स्थळी हलवले. हायड्रोकार्बन्स महासंचालनालयाने  भारतीय तटरक्षक दलाला  12 जून 2023 रोजी गुजरातच्या पश्चिमेला 25 एनएम अंतरावर असलेल्या ओखा येथील जॅक अप रिग 'KEY SINGAPORE/01' मधून 50 कर्मचाऱ्यांना बाहेर काढण्याची विनंती केली होती.
त्यानंतर, ICG ने खराब हवामान आणि खवळलेल्या समुद्रातील जहाजावरील सर्व 50 कर्मचाऱ्यांना सुरक्षितपणे बाहेर काढण्यासाठी मोहीम सुरू केली. तटरक्षक दलाचे जहाज "शूर" बचावकार्यासाठी तातडीने रवाना करण्यात आले. दरम्यान, राजकोट ते ओखा येथे अडकलेल्यांना बाहेर काढण्यासाठी ICG हेलिकॉप्टर  तैनात करण्यात आले होते.
तटरक्षक दलाने या थरारक मोहिमेत, 12 जून, 2023 च्या संध्याकाळपर्यंत 26 जणांना बाहेर काढले. 13 जून 2023 रोजी पहाटे मोहीम पुन्हा सुरू झाली. उर्वरित 24 जणांनाही सुरक्षितपणे बाहेर काढण्यात आले. मोहीम यशस्वीरित्या पूर्ण झाली असून सर्व 50 कर्मचाऱ्यांना सुरक्षित किनाऱ्यावर आणले आहे.
अरबी समुद्रात 06 जून 2023 पासून 'बिपरजॉय'  चक्रीवादळ तयार झाले. तटरक्षक दलाने समुद्रात पूर्व-प्रतिबंधात्मक आणि प्रतिबंधात्मक उपाययोजना हाती घेतल्या आहेत.
S.Patil/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 81
कृषी मंत्रालय
भारताच्या जी 20 अध्यक्षतेखाली कृषी कार्यगटाच्या पहिल्या कृषी प्रतिनिधी बैठकीचे यजमानपद भूषवण्यासाठी इंदूर सज्ज
इंदूर येथे 13-15 फेब्रुवारी 2023 दरम्यान पहिली कृषी प्रतिनिधी बैठक आयोजित करण्यात आली असून ही बैठक तीन दिवस चालेल. या बैठकीत जी 20 सदस्य देश, अतिथी देश आणि आंतरराष्ट्रीय संघटनांचे सुमारे शंभर प्रतिनिधी सहभागी होण्याची शक्यता आहे.
या तीन दिवसीय बैठकीच्या पहिल्या दिवशी मध्य प्रदेशचे मुख्यमंत्री शिवराज सिंह चौहान यांच्या हस्ते प्रदर्शनाचे उद्घाटन होईल. भरड धान्ये आणि त्याचे मूल्यवर्धित खाद्यपदार्थ यासह पशुसंवर्धन आणि मत्स्यव्यवसायाचे स्टॉल्स हे या प्रदर्शनाचे प्रमुख आकर्षण असेल.
कृषी कार्यगटाच्या पहिल्या कृषी प्रतिनिधी बैठकीच्या निमित्ताने , पहिल्या दिवशी कृषी क्षेत्राशी संबंधित विषयांवर चर्चा करण्यासाठी दोन कार्यक्रम आयोजित करण्यात आले आहेत. दुसऱ्या दिवशी केंद्रीय नागरी विमान वाहतूक मंत्री ज्योतिरादित्य सिंधिया उपस्थित राहणार असून सहभागी सदस्य आणि आंतरराष्ट्रीय संस्थांमध्ये सर्वसाधारण चर्चा होईल.
तिसऱ्या दिवशी कृषी कार्यगटाच्या विकास प्रक्रियेच्या प्रमुख मुद्द्यांवर चर्चा होईल. हे एक तांत्रिक सत्र असेल ज्यामध्ये सर्व संबंधित सदस्य आणि आंतरराष्ट्रीय संघटना चर्चेत सहभागी होतील.
कार्यक्रमादरम्यान, प्रतिनिधींना राजवाडा पॅलेसमध्ये हेरिटेज वॉक आणि मांडू किल्ल्याच्या सहलीद्वारे समृद्ध भारतीय इतिहास अनुभवता येईल. तसेच मेजवानी आणि सांस्कृतिक कार्यक्रमाद्वारे भारतीय खाद्यपदार्थ आणि संस्कृतीचा आस्वाद घेता येईल.
गृह मंत्रालय
महिलांची सुरक्षा बळकट करण्यासाठी केंद्रीय गृहमंत्र्यांनी सुरु केली दोन पोर्टल्स
महिला आणि बालकांविरोधात सायबर गुन्हे प्रतिबंध पोर्टल आक्षेपार्ह ऑनलाईन मजकुराला आळा घालेल
लैंगिक गुन्हेगारांचा राष्ट्रीय डेटाबेस लैंगिक अपराधांवर देखरेख आणि तपास करण्यात मदत करेल
केंद्रीय गृहमंत्री राजनाथ सिंह यांनी आज नवी दिल्लीत महिलांच्या सुरक्षेसाठी दोन वेगवेगळी पोर्टल्स सुरु केली. “cybercrime.gov.in” या पोर्टलवर लहान मुलांच्या लैंगिक शोषण , बलात्कार आणि सामूहिक बलात्कारासंबंधी ऑनलाईन आक्षेपार्ह मजकुराबाबत नागरिकांकडून तक्रारी स्वीकारण्यात येतील. यात तक्रारदाराची ओळख गुप्त ठेवली जाईल.
लैंगिक गुन्हेगारांसंबंधी राष्ट्रीय डेटाबेस  केवळ कायदा अंमलबजावणी संस्थांना वापरता येईल. यामुळे लैंगिक अपराधांचा शोध आणि तपास यात मदत होईल.
व्हिडिओ कॉन्फरन्सिंगच्या माध्यमातून राज्यांमधील अधिकाऱ्यांना संबोधित करताना केंद्रीय गृहमंत्री राजनाथ सिंह म्हणाले की महिला आणि लहान मुलांविरोधातील गुन्हे रोखण्यासाठी सरकारने अनेक उपाययोजना केल्या आहेत. आज सुरु करण्यात आलेली दोन पोर्टल्स महिला आणि बालकांची सुरक्षा अधिक बळकट करण्याच्या दिशेने सुरु असलेल्या प्रयत्नांचा भाग आहे. या दोन्ही पोर्टल्सचा पूर्ण क्षमतेने वापर करून नियमितपणे माहिती अद्ययावत करावी असे आवाहन त्यांनी केले.
यावेळी बोलताना महिला आणि बालविकास मंत्री मनेका गांधी यांनी कायद्याचे पालन करणाऱ्या संस्थांना आश्रमात राहणाऱ्या मुलांच्या सुरक्षेकडे विशेष लक्ष देण्याचे आवाहन केले. लैंगिक गुन्ह्यांचा त्वरित तपास करण्यासाठी पोलीस स्थानकात फॉरेन्सिक किटची तरतूद करण्याची गरज त्यांनी व्यक्त केली.
आरोग्य आणि कुटुंब कल्याण मंत्रालय
कोविड-19 राज्ये आणि केंद्रशासित प्रदेशांकडे लसींच्या उपलब्धतेविषयी ताजी माहिती
193. 53 कोटीहून अधिक कोविड प्रतिबंधक लसींच्या मात्रा राज्ये आणि केंद्रशासित प्रदेशांना पुरवण्यात आल्या
12.02 कोटीहून अधिक न वापरलेल्या आणि शिल्लक लसींच्या मात्रा राज्ये आणि केंद्रशासित प्रदेशांकडे उपलब्ध
देशभरात कोविड-19 प्रतिबंधक लसीकरणाचा वेग आणि व्याप्ती वाढवण्यासाठी केंद्र सरकार वचनबद्ध आहे. देशव्यापी कोविड -19 प्रतिबंधक लसीकरणाला 16 जानेवारी 2021 पासून सुरूवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून 2021 पासून सुरू झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टिने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरणाची गती वाढवण्यात आली आहे.
देशव्यापी लसीकरणाचा भाग म्हणून भारत सरकार, राज्ये आणि केंद्रशासित प्रदेशांना कोविड प्रतिबंधक लसींचा विनामूल्य पुरवठा करत त्यांना सहाय्य करत आहे. कोविड -19 प्रतिबंधक लसीकरण मोहिमेच्या सार्वत्रिकीकरणाच्या नव्या टप्प्यात, केंद्र सरकार देशातील लस उत्पादकांद्वारे उत्पादित 75 टक्के लसी खरेदी करून या लसींचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,53,58,865
|
|
BALANCE AVAILABLE
|
|
12,02,15,630
आतापर्यंत भारत सरकारच्या माध्यमातून आणि थेट राज्य खरेदी श्रेणीद्वारे राज्ये आणि केंद्रशासित प्रदेशांना 193.53 कोटी  कोविड लसींचा पुरवठा  करण्यात आला आहे.
कोविड प्रतिबंधक लसीच्या न वापरलेल्या 12.02 कोटीहून अधिक  मात्रा राज्ये आणि केंद्रशासित प्रदेशांकडे शिल्लक असून लसीकरणासाठी उपलब्ध आहेत.
पंतप्रधान कार्यालय
पंतप्रधान नरेंद्र मोदी आणि युएई चे राष्ट्राध्यक्ष शेख मोहम्मद बिन झायेद अल नाह्यान यांच्यात दूरध्वनीवरून संवाद
युएई च्या राष्ट्राध्यक्षांनी भारताच्या चांद्रयान-3 मोहिमेमधील यशाबद्दल केले अभिनंदन
भारतात आयोजित आगामी G20 परिषदेमध्ये युएई  चे राष्ट्राध्यक्ष शेख मोहम्मद बिन झायेद अल नाह्यान यांच्या स्वागतासाठी उत्सुक आहोत: पंतप्रधान मोदी
नवी दिल्ली, 24 ऑगस्ट 2023
पंतप्रधान नरेंद्र मोदी आणि युएई, संयुक्त अरब अमिरातीचे राष्ट्राध्यक्ष शेख मोहम्मद बिन झायेद अल नाह्यान यांच्यात आज दूरध्वनीवरून संवाद झाला.
युएई च्या राष्ट्राध्यक्षांनी भारताच्या चांद्रयान-3 मोहिमेमधील यशाबद्दल पंतप्रधान मोदी यांचे आणि सर्व भारतीयांचे अभिनंदन केले.
पंतप्रधान मोदी यांनी शेख मोहम्मद बिन झायेद अल नाह्यान यांचे आभार मानले आणि नमूद केले की चांद्रयानचे यश हे संपूर्ण मानवतेचे, विशेषतः ग्लोबल साउथचे यश आहे.
पुढील महिन्यात भारतात आयोजित G20 परिषदेसाठी त्यांच्या स्वागताकरिता आपण उत्सुक असल्याचे पंतप्रधानांनी सांगितले.
N.Chitale/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
वस्त्रोद्योग मंत्रालय
पीपीई कव्हरऑल्सचे प्राथमिक चाचणी नमुने आता नऊ अधिकृत प्रयोगशाळांद्वारे चाचणी करून प्रमाणित केले जात आहेत
चाचणी मानके कोविड -19 संबंधी डब्ल्यूएचओ मार्गदर्शक तत्वे आणि आरोग्य आणि कुटुंब कल्याण मंत्रालयाने आखून दिलेल्या तांत्रिक वैशिष्ट्यांनुसार अनुरूप
खरेदी संस्थांनी पीपीई कव्हरऑल्समधून यादृच्छिक नमुने गोळा करून मान्यताप्राप्त प्रयोगशाळांमधून त्यांची चाचणी करून घ्यावी
भारतातील पीपीई कव्हरऑल्स हे आरोग्य व्यावसायिकांच्या सुरक्षेचा विचार करून बनवले जात आहेत. आरोग्य आणि कुटुंब कल्याण मंत्रालयाने नमूद केलेल्या तांत्रिक वैशिष्ट्यांनुसार पीपीई कव्हरऑल्स प्राथमिक चाचणी नमुने आता नऊ अधिकृत प्रयोगशाळांद्वारे चाचणी करून प्रमाणित केले आहेत.
चाचणीचा दर्जा कोविड -19,संदर्भात जागतिक आरोग्य संघटनेच्या मार्गदर्शक तत्त्वांशी अनुरूप आहे आणि ‘सिंथेटिक ब्लड पेनिट्रेशन रेसिस्टन्स टेस्ट' साठी ISO 16603 Class 3 नुसार चाचणी घेण्यात आली आहे. पीपीईची रचना त्याचा वापर करणाऱ्याच्या संपूर्ण संरक्षणासाठी कोणत्याही द्रव किंवा एरोसोल कणांना प्रतिबंध करणारी आहे.
कव्हरऑल्सच्या आतील भागात विशिष्ट प्रमाणित कोड छापलेल्या प्रमाणित संस्थांकडून सामुग्री खरेदी करण्याचा सल्ला सर्व सरकारी खरेदी संस्था आणि खाजगी रुग्णालयांना देण्यात आला आहे. वस्त्रोद्योग मंत्रालयाच्या www.texmin.nic.in या संकेतस्थळावर दिलेल्या वेबलिंकवर प्रमाणपत्रांच्या पडताळणीनंतर प्रमाणित उत्पादकांकडून सामुग्री खरेदी करण्याची विनंती वापरकर्त्यांना आणि खरेदी संस्थांना करण्यात येत आहे.
तसेच खरेदी संस्थांनी पीपीई कव्हरआल्समधून यादृच्छिक नमुने गोळा करून www.texmin.nic.in वर उपलब्ध असलेल्या नऊ  मान्यताप्राप्त प्रयोगशाळांमधून हे नमुने तपासून घ्यावेत असा सल्ला देण्यात आला आहे.
आरोग्य आणि कुटुंब कल्याण मंत्रालय
आरोग्य संशोधन विभाग  आणि जागतिक आरोग्य संघटना  यांच्यात सहाय्यक तंत्रज्ञानावरील प्रकल्प सहकार्य करारावर स्वाक्षरी करण्यास केंद्रीय मंत्रिमंडळाची मान्यता
नवी दिल्ली, 17 मे 2023
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत आरोग्य संशोधन विभाग  आणि जागतिक आरोग्य संघटना  यांच्यात संशोधन, नावीन्य आणि क्षमता निर्मितीला प्रोत्साहन देऊन उच्च दर्जाच्या किफायतशीर सहाय्यक तंत्रज्ञानाच्या वापरास प्रोत्साहन देण्यासाठी प्रकल्प सहकार्य करारावर स्वाक्षरी केल्याची माहिती देण्यात आली.
जागतिक आरोग्य संघटनेने 10.10.2022 रोजी आणि आरोग्य संशोधन विभागाने  18.10.2022 रोजी प्रकल्प सहकार्य करारावर स्वाक्षरी केली.
या सहकार्याचा उद्देश सहाय्यक तंत्रज्ञानाच्या वापराकडे जगाचे लक्ष वेधणे, संशोधन आणि नवोन्मेषला चालना देणे आणि योग्य प्रशिक्षण कार्यक्रम विकसित करणे आणि त्याचा प्रसार करणे हा आहे.
Jaydevi PS/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 67
गृह मंत्रालय
राष्ट्रपती राम नाथ कोविंद यांनी, भारतरत्न आणि गुजरातचे सुपुत्र सरदार वल्लभभाई पटेल यांचे नाव असलेल्या अहमदाबाद इथल्या भव्य स्पोर्टस एन्क्लेवचे केले भूमिपूजन
नवी दिल्ली, 24 फेब्रुवारी 2021
राष्ट्रपती राम नाथ कोविंद यांनी, आज गुजरातमधल्या अहमदाबाद इथे भव्य स्पोर्टस एन्क्लेवचे भूमिपूजन केले. भारतरत्न आणि गुजरातचे सुपुत्र सरदार वल्लभभाई पटेल यांचे नाव या एन्क्लेवला देण्यात आले आहे.
आजचा दिवस हा भारताच्या क्रीडा इतिहासातला सुवर्ण दिन असल्याचे केंद्रीय गृहमंत्री अमित शहा यावेळी बोलताना सांगितले. स्टेडीयमचे उद्घाटन आणि स्पोर्टस एन्क्लेव्हचे भूमिपूजन केल्याबद्दल त्यांनी राष्ट्रपतींचे मनःपुर्वक आभार मानले. भारताचे लोह पुरुष, भारतरत्न सरदार पटेल यांच्या नावाच्या भव्य क्रीडा एन्क्लेवचे भूमिपूजन राष्ट्रपतींच्या हस्ते झाले. अत्याधुनिक जागतिक सुविधा आणि जगातले सर्वात मोठे क्रिकेट स्टेडीयम असलेल्या या स्टेडीयमचे नाव नरेंद्र मोदी स्टेडीयम असेल असे शहा यांनी सांगितले. या स्टेडीयममध्ये 11 खेळपट॒टया असतील, जगातल्या कोणत्याही स्टेडीयममध्ये इतक्या खेळपट॒टया नाहीत. चार ड्रेसिंग रूम असून जोरदार पावसानंतरही अर्ध्या तासात सामना सुरु करता येणार आहे. एलइडी लाईट बसवण्यात आल्यामुळे खेळपट्टीवर खेळाडूची सावली पडणार नाही त्याच बरोबर 40 ते 50 टक्के विजेची बचतही होणार आहे. उच्च तंत्रज्ञान युक्त मिडिया रूम उभारण्यात आल्यामुळे इथे होणाऱ्या क्रीडा स्पर्धांचे संपूर्ण जगभरात प्रसारण करणे शक्य होईल असे शहा म्हणाले.
इथे उभारण्यात येणारे सरदार वल्लभभाई पटेल स्पोर्टस एन्क्लेव हा महत्वाकांक्षी प्रकल्प असल्याचे शहा यांनी सांगितले. 233 एकरावर बांधण्यात येणारे हे स्पोर्टस एन्क्लेव देशातले सर्वात मोठे एन्क्लेव असेल. हे एन्क्लेव जागतिक तोडीच्या सुविधांनी युक्त राहील. नारायणपुरा इथल्या 18 एकर जागेवरच्या नव्या क्रीडा संकुलाचाही यामध्ये समावेश राहील.
अधिक माहितीसाठी इथे क्लिक कराM.Chopade/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
उपराष्ट्रपती कार्यालय
उपराष्ट्रपतींनी ओणमच्या पूर्वसंध्येला नागरिकांना दिल्या शुभेच्छा
उपराष्ट्रपती एम. व्यंकय्या नायडू यांनी ओणमच्या पूर्वसंध्येला नागरिकांना शुभेच्छा दिल्या आहेत.
शुभेच्छा संदेशाचा संपूर्ण मजकूर खालीलप्रमाणे:
ओणमच्या शुभ प्रसंगी मी आपल्या देशातील लोकांना हार्दिक शुभेच्छा देतो.
केरळचा प्रामाणिक, निष्पक्ष, न्यायप्रिय, दयाळू आणि लोकांप्रती सहानुभूती असणारा महान राजा महाबली याच्या स्मृतीनिमित्त ओणमचा सण साजरा केला जातो. पारंपरिक खेळ, संगीत, नृत्य आणि भव्य मेजवानी 'ओनसाद्य' द्वारे ओणमचा सण साजरा केला जातो. केरळमधील लोकांच्या घरात व हृदयात राजा महाबलीचे स्वागत करण्यासाठी सुंदर फुलांचे गालीचे घातले जातात.
या ओणममध्ये आपण भौतिक समृद्धी साजरी करत असतानाच महान राजा महाबलीने मान्यता दिलेल्या प्रामाणिकपणा, सचोटी, दयाळूपणा, करुणा, नि:स्वार्थता आणि त्याग या मूल्यांचे देखील स्वतःला स्मरण करून देऊया.
ओणम म्हणजे कुटुंब आणि मित्रांसाठी एकत्र येण्याची आणि उत्सव साजरा करण्याची एक संधी आहे. पण कोविड -19 च्या प्रसारामुळे यावर्षी उद्भवलेल्या अभूतपूर्व आरोग्य आणीबाणीच्या पार्श्वभूमीवर, मी देशवासियांना ओणम घरीच साध्या पद्धतीने साजरा करण्याचे, आणि कोविडशी संबंधित आरोग्य आणि स्वच्छता प्रोटोकॉलचे काटेकोरपणे पालन करण्याचे आवाहन करतो.
हा आनंदोत्सव आपल्या देशात शांती, समृद्धी आणि आनंदाच्या नवीन पर्वाची सुरूवात करेल अशी आशा मी व्यक्त करतो.